Bann an Alre
Bann an Alre a oa ur rann velestradurel ha lezvarnel e departamant ar Mor-Bihan e Breizh. Krouet e voe gant lezenn an 23 a viz Eost 1790.
Setu amañ roll e nav c'hanton: 
 an Alre,
 Porzh-Lae, anvet Kanton an Inizi a-wezhoù,
 Kiberen,
 Landevant,
 Lokmaria-Kaer,
 Mendon,
 Pleñver,
 Pleuwigner,
 Plunered.

Lez-varn ar bann 
 1790: dilennet e voe pemp barner ha tri advarner d'ar 4 a viz Here 1790 (pe un tammig diwezhatoc'h) en ur heuliañ al Lezenn eus ar 16 hag ar 24 a viz Eost 1790. Evit kaout gwir da votiñ e ranke ar geodedourien bout pinvidik mat: graet e veze dilennourien an eil derez anezhe, un nebeud degadoù e oant er bann.
 Roll ar varnerien bet dilennet e 1790: 
 kadoriad (barner kentañ): Louis Marie Toussaint Kergrohen,
 eil barner: Ange Samuel Humphry (tad),
 trede barner: Louis César Coudé, 
 pevare barner: Corentin Thomas le Corgne de Rosambo,
 pempvet barner: Jean François Barré Manéguen da gentañ, Charles François Dufeigna da c'houde,
 kentañ advarner: Christophe Glain,
 eil advarner: Hyacinthe Marie Frogerays de Saint Maudé,
 trede advarner: Jacques Joseph le Febvrier,
 pevare advarner: Charles François Dufeigna, bet lakaet da bempvet barner.

Dilamet ar bannoù  
Gant Bonreizh Bloaz III (22 a viz Eost 1795) e voe lamet ar bannoù ha bodet e veze kuzulioù-kanton (ne chome tamm emrenerezh ebet gant kumunioù ar c'hanton).

Notennoù ha dave 

An Alre
An Alre